Iter Shermanianum ad mare
Iter Shermanianum ad mare, vel Expeditio Savannensis, fuit expeditio militaris in Bello Civili Americano per Georgiam a 15 Novembris ad 21 Decembris 1864 a Gulielmo Tecumseh Sherman generali maiore Exercitus Unionis effectum. Coepit cum copiae Shermanianae ex Atlanta Georgiae, urbe capta, discederent die 15 Novembris et finivit die 21 Decembris, portu Savannensi capto. Expeditionis milites non solum scopos militares, sed industriam, infrastructuram, resque familiares et privatas destruxerunt, ac publicarum opum administrationem et reticulata vecturae opera Confoederatiae magnopere disturbavit. Audacia Shermaniana, cum graviter intra fines hostium sine nexibus commeatus operabatur, inusitatissima in historia militari habetur.